Eesti Noorte Puhkpilliorkester

Eesti Noorte Puhkpilliorkester (ENPO) on eesti puhkpilliorkester, 1972. aastal asutatud Vabariikliku Noorte Puhkpilliorkestri õigusjärglane. 

Vabariikliku Noorte Puhkpilliorkestri asutaja ja peadirigent oli Ilmar Tõnisson ja majandamisega tegeles Ene Raid. Eesti muusikakoolide õpilastest koosnenud 60-liikmelise kollektiivi Nõukogude Liidu aegse perioodi (1972–1990) olulisemad kontserdireisid: Artek (1978), Moskva (1979), Leningrad (1985), Soome (Lieksa 1989) ja Rootsi (Göteborg 1989).
 
Nõukogude Liidu lagunemise ja Eesti Vabariigi taasiseseisvumise perioodil puudusid orkestri tööks rahalised vahendid ning seetõttu tegevus mõneks ajaks katkes. 1994 taasalustas Eesti Noorte Puhkpilliorkester oma tegevuse Eesti Kooriühingu juures Ott Kase ja Harry Illaku dirigeerimisel. Esineti rahvusvahelistel konkurssidel Riva del Gardas Itaalias 1999. aastal ning 2001 ja 2005 konkursil World Music Contest Kerkrades Hollandis, kus saavutati vastavalt hõbe- ja kuldmedal.
 
2008–2013 oli ENPO peadirigendiks Aavo Ots, kes kutsus dirigendiks Valdo Rüütelmaa, 2009. aastal liitus Jaan Ots.
 
2009. aastal osaleti rahvusvahelisel puhkpillifestivalil “Mürtsub Pill” Tartus ning oli ENPO IV Balti Puhkpillikooli kursuse orkestriks Aavo Otsa orkestrijuhtimise meistrikursusel. 2010 esines orkester rahvusvahelisel orkestrite festivalil Prantsusmaal. Samal aastal võideti Puhkpilliorkestrite Turniiril kontsertorkestrite kategoorias I preemia.
 
Eesti Noorte Puhkpilliorkester osales 2013. aastal ESTO päevadel Ameerika Ühendriikides, San Franciscos.
 
Aastatel 2013-2018 oli ENPO peadirigendiks Sirly Illak-Oluvere. Projektijuht on Maria Mägar ja 2013-2017 oli koosseisu teiseks dirigendiks Riivo Jõgi. 
 
2014. aastal musitseeris Eesti Noorte Puhkpilliorkestriga tunnustatud Venemaa muusik Arkady Shilkloper alpisarvel. Alates 2014 kord aastas esinevad üle-eestilised noortekollektiivid koos. Lisaks ENPOle noortekoorid: poistekoor Kalev, neidudekoor Leelo, üle-eestiline tütarlastekoor "Ilmalilled" ja Eesti Noorte Segakoor.

2016. aastal oli orkester XII noorte laulupeo "mina jään"puhkpilliorkestrite repertuaari esitlejaks. 

2017.aastal saavutati üle-maailmsel Welt Jugendmusik Festivalil (WJMF) Šveitsis kontsertorkestrite kategoorias H2 kõrge II koha punktisummaga 87.67. Dirigendiks Sirly Illak-Oluvere.

2017.aasta 31.detsembril tegid üleriigilised noortekollektiivid kingituse Eesti Vabariigi 100. juubeliks – esmaettekandena kõlas helilooja Pärt Uusbergi uus kooritsükkel "Eestimaa atmosfäärid" kontsertlavastuse vormis. Antud teos salvestati 2018.aasta suvel. Dirigendid Sirly Illak-Oluvere, Külli Kiivet, Silja Uhs, Vilve Maidre, Indrek Vijard ja Pärt Uusberg.

2018.aastal andis Eesti Kooriühingu muusikanõukogu orkestrile "Aasta puhkpilliorker 2017" tiitli.

Alates aasta 2018 sügisest on orkestri peadirigendiks Riivo Jõgi ja teiseks dirigendiks Tarmo Kivisilla.
 
ENPO on tulevaste professionaalsete puhkpillimängijate orkestrikool. Orkestritöös soovitakse parima lõpptulemuse saavutamiseks kehtestada kõrge nõudlikkus. Kontserdikavades eelistatakse mängida valdavalt sümfoonilist puhkpillimuusikat.
 
Üle-eestilise noorte muusikakollektiivi Eesti Noorte Puhkpilliorkestri toetajad on Eesti Kultuurkapital, Hasartmängumaksu Nõukogu, Haridus- ja Teadusministeerium, Kultuuriministeerium ning orkestrantide kodukohtadest kohalikud omavalitsused.

Alates 2004. aastast on ENPO Eesti Puhkpillimuusika Ühingu liige.
Eesti orkestrid